Errusiar Federakundearen ereserkia

Errusiar Federakundearen ereserkia () Errusiako ereserki nazionala da. Aleksandr Aleksandrovek moldatu zuen eta Sergei Mikhalkovek hitzak egin zituen.

2000. urtean, Vladimir Putin presidenteak ereserki berria inposatu zuen, lehengo, Abesti Abertzalea (, Patriotitseskaia pesnia) aldatuz. Ereserkiak SESBeeko musika bera duenez —baina hitzak ez—, neurri eztabaidatua izan zen oso.

Sobietar Batasunaren ereserkia 1944an onartu zen, Internazionala ordezkatuz (berak La Marseillaise des Travailleurs ("Langileen Marseillesa") ordezkatu baitzuen), herrialdeko ereserki nazional gisa.

Musika Aleksandr Aleksandrovek ondu zuen, eta hitzak Sergei Mikhalkovek idatzi . Musika jatorriz Alderdi Boltxebikearen ereserki gisa erabili zen 1939tik aurrera, eta neurri batean Zhit Stalo Luxtxe (Жить стало лучше) izeneko kantan oinarrituta zegoen, hitzez ghitz Bizitza hobea bihurtu da esan nahi duena, baina dotoreago itzultzen dena Bizitza hobea bihurtu da izenburuaren bidez.

1990etik aurrera, Errusiako ereserki nazionala Mikhail Glinkaren Kantu Patriotikoa izan zen, letra ofizialik ez zuena. Munduan letrarik gabeko ereserki nazional gutxietako bat izan zen. 1991tik 2000ra, Ereserki Nazionalerako Batzordeak 6.000 testu baino gehiago jaso zituen, gehienak Kanta Patriotikoaren musikarekin, beste batzuk Aleksandroven musikarekin, baina ereserki hori ez zen ezaguna, eta Errusiar Federajundeko Alderdi Komunistak Sobietar Batasuneko Ereserki zaharra berreskura zedin nahi zuen. 2000. urtean, Kremlinek, Vladimir Putin presidentearen eskariz, Aleksandroven musikara itzultzea erabaki zuenean, Sergei Mikhalkoven hitzen-proposamen berri bat aukeratu zen, Sobietar Batasuneko Ereserkiaren letrak idatzi zituena, eta Kremlinarekin lankidetzan berrikusi zen. Lenini eta komunismoari buruzko erreferentziak kendu ziren, baita Sobietar errepubliken arteko batasun hautsiezinaren ideia ere. Testu berriak Errusiaren handitasunari eta aberastasunari munta  handiagoa ematen dio.

Sobietar ereserkiaren musika onartzea oso polemikoa izan zen Errusian 2000ko hamarkadan zehar. Boris Jeltsin presidente ohiak, berak Kanta Patriotikoa aurkeztu baitzuen Sobietar ereserkia ordezkatzeko, Errusiako ereserki nazionalerako erabiltzearen aurka egin zuen. Errusiako gobernuaren iritziz, ordea, ereserkia "herrialdearen ordezkaritza historikoa, abertzaletasunaren sinboloa" zen. Ereserki berri hori Boris Jeltsinen hiletan jo zen. 2010ean, Errusiako Alderdi Komunistak ereserkia  alda zedin eskatu zuen, bereziki erlijioari eta Jainkoari egindako erreferentziak kenduz, baina eskaera hori baztetu egin zen.

Normalean, lehendabiziko ahapaldia baino ez da kantatzen.

 Erabilpena eta lege-xedapenak 
Musikari batek musika bakarrik jotzea aukera dezakeen arren ekitaldi pribatu edo informaletan, Errusiako Ereserki Nazionaleko hitzak ofizialki kantatu behar dira, instrumentuen laguntzaz edo gabe (baina melodia errespetatuz). Ereserkia ekitaldi edo ospakizun solemneetan jo daiteke; nolanahi ere,  derrigorrezkoa da presidentearen inauguraziorako, Estatuko Duma eta Federazio Kontseilu bakoitzaren parlamentuko saioen irekiera eta amaierarako, baita estatu-zeremonia ofizial guztietan ere. Ereserkia telebista eta irrati programen hasieran eta bukaeran ere jotzen da, edo, programak etengabe emititzen badira, gauerdian eta goizeko 6:00etan. Errusiako edo atzerriko kirol ekitaldietan jo daiteke, ekitaldiaren protokoloaren arabera.

Ereserki nazionala jotzen denean, gizon-emakume guztiek buruko kendu eta Errusiako banderari begira egon behar dute —han baldin badago—, tradizioa den bezala. Uniformez jantzitakoek ere agur militarra egin behar dute ereserkia jotzen denean. Behin, Vladimir Putin presidenteak 2004ko udan errieta egin zion futbol selekzioari, ereserki nazionala jotzean agertu zuten portaerarengatik: urte hartako Eurokopako sailkapen partida baten aurretik, banda Errusiako ereserkia jotzen ari ziren bitartean, jokalari batzuk kameraren aurrean gomagoxoa mastekatzen agertu ziren. Vladimir Putinek, Leonid Tyagatxyov Errusiako Olinpiar Batzordeko presidentea bitartekaritzat erabiliz, jokalariei gomagoxoa mastekatzeari uzteko eta beren sorterriko ereserkia kantatzeko eskatu zien.

Errusiako copyright legearen arabera, sinbolo nazionalak —ereserki nazionala barne— domeinu publikoan daudenez, libreki zabal eta alda daitezke, ikur horiei zor zaizkien errespetuaren mugen barruan.

 Musika 

15px Errusiako ereserkia (OGG artxiboa)

 Hitzak 
+ErrusierazTransliterazioaEuskarazРоссия — священная наша держава,
Россия — любимая наша страна.

Могучая воля, великая слава 

Твоё достоянье на все времена!Rossiya — sviaxtxennaya naxa derzhava,
Rossiya — liubimaya naxa strana.

Mogutxaya volya, velikaya slava 

Tvoyo dostoyane na vse vremena!Errusia, gure aberri sakratua,
Errusia, gure herrialde maitea.

Borondate boteretsu bat, loria handi bat 

Zure betiereko jarauspen dira!Припев:Pripev:Leloa:Славься, Отечество наше свободное,
Братских народов союз вековой,

Предками данная мудрость народная!

Славься, страна! Мы гордимся тобой!Slavsia, Otetxestvo naxe svobodnoe,
Bratskij narodov soyuz vekovoi,

Predkami dannaya mudrost narodnaya!

Slavsia, strana! My gordimsia toboi!Izan zaitez loriotsua, gure aberri askea,
Herri anaien betiereko batasuna,

Gure arbasoek emandako herri jakintza!

Aberri, izan zaitez loriotsua! Zurekin harro gaude!От южных морей до полярного края
Раскинулись наши леса и поля.

Одна ты на свете! Одна ты такая 

Хранимая Богом родная земля!Ot yuzhnyj morei do poliarnogo kraya
Raskinulis naxi lesa i polia.

Odna ty na svete! Odna ty takaya 

Khranimaya Bogom rodnaya zemlia!Hegoaldeko itsasoetatik eskualde polarretaraino,
Gure baso-zelaiak hedatzen dira.

Lur gainean bakarra zara! Imitaezina zara 

Jainkoak babestua, jaioterria.ПрипевPripevLeloaШирокий простор для мечты и для жизни
Грядущие нам открывают года.

Нам силу даёт наша верность Отчизне

Так было, так есть и так будет всегда!Xiroki prostor dlia metxty i dlia zhizni.
Griaduxtxie nam otkryvayut goda.

Nam silu dayot naxa vernost Ottxizne.

Tak bylo, tak yest i tak budet vsegda!Datozen urteok amets egiteko eta bizitzeko,
eremu zabala irekitzen digute.

Aberriarekiko leialtasunak indarra ematen digu.

Hala izan zen, da eta betirako izango da!ПрипевPripevLeloa

 Errusiako ereserkiak 

 1833-1917: Jainkoak salba beza Tsara.
 1917: Otrechemsya ot starogo mira, Marseillesaren errusiar bertsioa.
 1922-1944: Internazionala.
 1944-1992: Sobietar Batasunaren ereserkia.
 1991-2000: Abesti Abertzalea (Patriotiskaya Pesnya) .
 2001-?: Errusiar Federakundearen ereserkia (Gimn Rossiyskoj Federatsii).

 Ikus, gainera 
 Errusiako bandera
 Errusiako armarria

 Kanpo loturak 
  Errusiar Federakundearen ereserkia. (5,11 MB-eko MP3 fitxategia, 192 bit, 44 KHz)

Kategoria:Nazio ereserkiak
Kategoria:Errusia
Kategoria:Konposizioak do maiorren